
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της από 28.2.2001 Συμφωνίας μεταξύ του 
Υπουργού Δημόσιας Τάξης και της Ανώνυμης Εται¬ 
ρείας με την επωνυμία «Αττική Οδός, Ανώνυμη 
Εταιρεία Παραχώρησης Ελεύθερης Λεωφόρου 
Ελευσίνας - Σταυρού Α/Δ Σπάτων & Δυτικής Περι¬ 
φερειακής Λεωφόρου Υμηττού». 1 

Συγκρότηση έκτακτης ειδικής επιτροπής για τις ανά¬ 
γκες του διαγωνισμού με αντικείμενο την παροχή 
υπηρεσιών «Συμβούλου Τεχνικής Υποστήριξης του 
Προγράμματος Εκσυγχρονισμού του ΙΚΑ (ΣΤΥΠΕ)» 2 
Τροποποίηση της κοινής υπουργικής απόφασης με 
αριθ. Α6α/9392/91 (Β' 233/92) όπως έχει συμπλη¬ 
ρωθεί με τις ΚΥΑ Υ6α/3221/95 (Β' 782/95) και Α7α/ 
7799/99 (Β' 782/95) και Α7α/7799/99 (Β' 307/2000) 
σε συμμόρφωση προς τις διατάξεις της ΟΔ/2000/ 

38/ΕΚ για τη φαρμακοεπαγρύπνηση. 3 

Ειδική Συλλογική Σύμβαση Εργασίας για τους όρους 
αμοιβής και τις συνθήκες απασχόλησης των έμμι¬ 
σθων πολιτικών υπαλλήλων του Υπουργείου Πολιτι¬ 
σμού, της Γενικής Γραμματείας Αθλητισμού καθώς 
και των Δημοσίων Υπηρεσιών και των Νομικών Προ¬ 
σώπων Δημοσίου Δικαίου που αυτά εποπτεύουν 4 


ΑΠΟΦΑΣΕΙ Σ 

Αριθ. Α/6/00/0129/οικ. 34285 (1) 

Έγκριση της από 28.2.2001 Συμφωνίας μεταξύ του 
Υπουργού Δημόσιας Τάξης και της Ανώνυμης Εταιρεί¬ 
ας με την επωνυμία «Αττική Οδός, Ανώνυμη Εταιρεία 
Παραχώρησης Ελεύθερης Λεωφόρου Ελευσίνας - 
Σταυρού Α/Δ Σπάτων & Δυτικής Περιφερειακής Λεω¬ 
φόρου Υμηττού». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τη διάταξη του δευτέρου εδαφίου της παραγράφου 
5 του δεύτερου άρθρου του Ν. 2445/96 (Α274) «Κύρωση 
Σύμβασης Παραχώρησης της Μελέτης - Κατασκευής, Αυ¬ 
τοχρηματοδότησης και Εκμετάλλευσης της Ελεύθερης 


Λεωφόρου Ελευσίνας - Σταυρού - Αεροδρομίου Σπάτων 
και Δυτικής Περιφερειακής Λεωφόρου Υμηττού, ρύθμιση 
θεμάτων και άλλες διατάξεις». 

2. Τη διάταξη του άρθρου 46 της Σύμβασης Παραχώ¬ 
ρησης του Έργου «Μελέτη - Κατασκευή - Αυτοχρηματο¬ 
δότηση και Εκμετάλλευση της Ελεύθερης Λεωφόρου 
Ελευσίνας - Σταυρού - Α/Δ Σπάτων και Δυτικής Περιφε¬ 
ρειακής Λεωφόρου Υμηττού», η οποία κυρώθηκε με το Ν. 
2445/96 (άρθρο πρώτο). 

3. Τις διατάξεις του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α 137) που προστέθηκε 
με το άρθρο 27 του Ν. 2081/1992 (Α 154) και αντικαταστάθη- 
κε μετηνπαρ. 2 ατού άρθρου 1 του Ν. 2469/1997 (Α38). 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, καθ' όσον σύμφωνα με τις 
διατάξεις του άρθρου 4 της κατωτέρω εγκρινόμενης συμ¬ 
φωνίας, οι δαπάνες που προκαλούνται με την εγκρινόμε- 
νη συμφωνία βαρύνουν την Ανώνυμη Εταιρεία Παραχώ¬ 
ρησης με την επωνυμία «Αττική Οδός Ανώνυμη Εταιρία 
Παραχώρησης Ελεύθερης Λεωφόρου Ελευσίνας - Σταυ¬ 
ρού Α/Δ Σπάτων & Δυτικής Περιφερειακής Λεωφόρου 
Υμηττού», αποφασίζουμε: 

Εγκρίνουμε την από 28.2.2001 Συμφωνία που συνήφθη 
μεταξύ του Υπουργού Δημόσιας Τάξης και της Ανώνυμης 
Εταιρείας με την επωνυμία «Αττική Οδός, Ανώνυμη Εται¬ 
ρεία Παραχώρησης Ελεύθερης Λεωφόρου Ελευσίνας 
Σταυρού - Α/Δ Σπάτων και Δυτικής Περιφερειακής Λεω¬ 
φόρου Υμηττού», δυνάμει του άρθρου 46 της Σύμβασης 
Παραχώρησης του Έργου «Μελέτη - Κατασκευή - Αυτο¬ 
χρηματοδότηση και Εκμετάλλευση της Ελεύθερης Λεω¬ 
φόρου Ελευσίνας - Σταυρού - Α/Δ Σπάτων και Δυτικής Πε¬ 
ριφερειακής Λεωφόρου Υμηττού» (Ν. 2445/96) και τα 
Προσαρτήματα που αναφέρονται σε αυτήν, με το ακό¬ 
λουθο περιεχόμενο: 

«ΣΥΜΦΩΝΙΑ ΤΟΥ ΑΡΘΡΟΥ 46.1 ΤΗΣ ΣΥΜΒΑΣΗΣ 
ΠΑΡΑΧΩΡΗΣΗΣ ΟΠΩΣ ΚΥΡΩΘΗΚΕ ΜΕ ΤΟ Ν. 2445/1996 

Στην Αθήνα, σήμερα την 28η Φεβρουάριου 2001, ημέρα 
Τετάρτη, μεταξύ: 

αφενός 

Του Ελληνικού Δημοσίου, όπως αυτό νόμιμα εκπροσω¬ 
πείται από τον Μιχαήλ Χρυσοχοΐδη, Υπουργό Δημόσιας 
Τάξης (εφεξής το «Υ.Δ.Τ.»), που εδρεύει στην Αθήνα, στο 
Υπουργείο Δημόσιας Τάξης, οδός Π. Κανελλοπούλου, 
αριθμός 4 και 

αφετέρου 

Της Ανώνυμης Εταιρείας με την επωνυμία «Αττική 
Οδός, Ανώνυμη Εταιρία Παραχώρησης Ελεύθερης Λεω¬ 
φόρου Ελευσίνας - Σταυρού - Α/Δ Σπάτων & Δυτικής Πε¬ 
ριφερειακής Λεωφόρου Υμηττού», το διακριτικό τίτλο 
«ΑΤΤΙΚΗ ΟΔΟΣ Α.Ε.» και έδρα το Μαρούσι Αττικής, οδός 
Νερατζιωτίσσης 113, νόμιμα εκπροσωπούμενης από το 
Δημήτριο Παπαμιχαήλ, δυνάμει της από 22.2.2001 από¬ 
φασης του Διοικητικού της Συμβουλίου. 

(εφεξής οι ανωτέρω καλούνται τα « Μέρη» ή οι «Συμ¬ 
βαλλόμενοι») 

ΠΡΟΟΙΜΙΟ 

Έχοντας υπόψη: 

-τις διατάξεις του Άρθρου Δευτέρου, παράγραφος 5 του 
Ν. 2445/1996, όπως ισχύει, σύμφωνα με τις οποίες «Με Προ¬ 
εδρικό Διάταγμα εκδιδόμενο μετά από πρόταση των 
Υπουργών Περιβάλλοντος, Χωροταξίας και Δημοσίων Έρ¬ 
γων και Δημόσιας Τάξης, ρυθμίζονται τα θέματα που αφο¬ 
ρούν την οργάνωση της αστυνόμευσης του Έργου, την τή¬ 
ρηση των διατάξεων του Κώδικα Οδικής Κυκλοφορίας, τη 
ρύθμιση της κυκλοφορίας στο Έργο, τηντήρηση της καθα¬ 
ριότητας από τον Ανάδοχο, τοντρόπο επιβολής και είσπρα¬ 
ξης των προστίμων για παραβάσεις του Κ.Ο.Κ. απόόργανα 
του Αναδόχου σε εφαρμογή των άρθρων 43 και 46 της Σύμ¬ 
βασης Παραχώρησης, ανάλογα με τις ισχύουσες διατάξεις 

για τις εθνικές οδούς.Με κοινή υπουργική απόφαση 

των Υπουργών Περιβάλλοντος, Χωροταξίας και Δημοσίων 
Έργων και Δημόσιας Τάξης ρυθμίζεται η ιεραρχική εξάρτη¬ 
ση και ο έλεγχος των οργάνων του Αναδόχου κατά την 
άσκηση των καθηκόντων τους της επιβολής καιτης είσπρα¬ 
ξης των προστίμων για παραβάσεις του Κ.Ο.Κ.». 

- την αναγκαιότητα (σχετ. απόφαση ΣτΕ Ολ. 1934/1998) 
ανάληψης από το Υ.Δ.Τ. των περιγραφομένων στο Άρθρο 
Δεύτερο, παράγραφος 5του Ν. 2445/1996 αρμοδιοτήτων. 

- την ανάγκη διασφάλισης της αποτελεσματικής Αστυ¬ 
νόμευσης του Έργου. 

συμφωνήθηκαν, συνομολογήθηκαν και έγιναν αποδε¬ 
κτά τα ακόλουθα: 

ΑΡΘΡΟ 1 

ΟΡΙΣΜΟΙ - ΣΥΝΤΟΜΟΓΡΑΦΙΕΣ - ΕΡΜΗΝΕΙΑ 

1.1. Ορισμοί 

Ορισμοί, λέξεις ή εκφράσεις που χρησιμοποιούνται στη 
Σύμβαση Παραχώρησης και στη παρούσα σύμβαση 
έχουν το νόημα που τους αποδίδεται στη Σύμβαση Παρα¬ 
χώρησης. Σε περίπτωση αντιθέσεως, οι ορισμοί της Σύμ¬ 
βασης Παραχώρησης υπερισχύουν. 

Επιπλέον ισχύουν και οι ακόλουθοι ορισμοί: 

Αστυνόμευση είναι το σύνολο των μέτρων και ενεργει¬ 
ών που λαμβάνονται από το Υ.Δ.Τ., στα πλαίσια του Ν. 
2800/2000, και αφορούν την τήρηση των διατάξεων του 
νόμου. 

Τροχαία Αστυνόμευση είναι η άσκηση της αστυνομίας 
τροχαίας, ως ορίζεται στο Ν. 2800/2000 και περιλαμβάνει: 

- τη ρύθμιση της κυκλοφορίας πεζών και οχημάτων 
στους δρόμους και τους λοιπούς δημόσιους χώρους 

- τη μέριμνα για την εφαρμογή του κώδικα οδικής κυ¬ 
κλοφορίας και των λοιπών διατάξεων που σχετίζονται με 
την κυκλοφορία πεζών και οχημάτων 

- την διερεύνηση των τροχαίων ατυχημάτων. 

Αυτοκινητόδρομος ταυτίζεται με την έννοια του ΚΕΠ. 

Εγχειρίδια Λειτουργίας είναι τα συντεταγμένα κατ’ άρ¬ 
θρο 43.7 της Σύμβασης Παραχώρησης εγχειρίδια λει- 
τουργίαςτωνέργωντου ΚΕΠ, όπωςεκάστοτε ισχύουν και 


ανανεώνονται από την Εταιρεία κατόπιν συμφωνίας, όπου 
απαιτείται, με την Ελληνική Αστυνομία. 

Εταιρεία είναι η Ανώνυμη Εταιρεία με την επωνυμία «Ατ¬ 
τική Οδός Ανώνυμη Εταιρία Παραχώρησης Ελεύθερης 
Λεωφόρου Ελευσίνας-Σταυρού-Α/Δ Σπάτων και Δυτικής 
Περιφερειακής Λεωφόρου Υμηττού» και το διακριτικό τίτ¬ 
λο «Αττική Οδός Α.Ε.» με Αρ. ΜΑΕ 35711/01/Α/96/117, 
που έχει συμβληθεί, δυνάμει της Σύμβασης Παραχώρη¬ 
σης, με το Ελληνικό Δημόσιο, ή, κατά περίπτωση, η ανώ¬ 
νυμη εταιρία με την επωνυμία « Ανώνυμη Εταιρία Συντή¬ 
ρησης- Λειτουργίας και Εκμετάλλευσης της Ελεύθερης 
Λεωφόρου Ελευσίνας-Σταυρού - Α/Δ Σπάτων και Δυτικής 
Περιφερειακής Λεωφόρου Υμηττού - Αττικές Διαδρομές 
ΑΕ» και το διακριτικό τίτλο «ΑΤΤΙΚΕΣ ΔΙΑΔΡΟΜΕΣ Α.Ε.» 
μεΑρ. ΜΑΕ 44308/01/ΑΤ/99/387, σύμφωνα με τις συμβα¬ 
τικές τους σχέσεις ως καθορίζονται στην από 1.3.2000 
Σύμβαση Λειτουργίας και Συντήρησης, δυνάμει της οποί¬ 
ας η δεύτερη έχει αναλάβει για λογαριασμό της πρώτης 
την λειτουργία και συντήρηση του Κ.Ε.Π. 

Κύριο Έργο Παραχώρησης (ΚΕΠ) είναι τα έργα των 
οποίων η λειτουργία, εκμετάλλευση και συντήρηση γίνε¬ 
ται από την Εταιρεία. Αναφέρεται στο κύριο οδικό έργο 
της Σύμβασης Παραχώρησης, δηλαδή τον Αυτοκινητό¬ 
δρομο καιτους κλάδους εισόδου και εξόδου προς και από 
τον Αυτοκινητόδρομο ή τμήματα άλλων δρόμων, εντός 
των γεωγραφικών ορίων που περιγράφονται στο Προ¬ 
σάρτημα 1 της παρούσας. 

Σύμβαση Παραχώρησης είναι η από 23.05.1996 σύμβα¬ 
ση παραχώρησης που υπεγράφη, μεταξύ άλλων, από το 
Ελληνικό Δημόσιο νομίμως εκπροσωπούμενο από τον 
Υπουργό ΠΕΧΩΔΕ και την Ανώνυμη Εταιρεία με την επω¬ 
νυμία «Αττική Οδός Ανώνυμη Εταιρία Παραχώρησης 
Ελεύθερης Λεωφόρου Ελευσίνας-Σταυρού - Α/Δ Σπάτων 
και Δυτικής Περιφερειακής Λεωφόρου Υμηττού» και το 
διακριτικό τίτλο «Αττική Οδός Α.Ε.» για την ανάθεση του 
έργου μελέτη, κατασκευή, αυτοχρηματοδότηση, λει¬ 
τουργία και εκμετάλλευση της Ελεύθερης Λεωφόρου 
Ελευσίνας-Σταυρού - Α/Δ Σπάτων και Δυτικής Περιφερει¬ 
ακής Λεωφόρου Υμηττού, μαζί μετά προσαρτήματάτης, 
η οποία κυρώθηκε με το Ν. 2445/1996, όπως τροποποιή¬ 
θηκε και ισχύει. 

Υπηρεσία είναι το, συσταθησόμενο σύμφωνα μεταπρο- 
βλεπόμενα στο άρθρο 3.3 της παρούσας, Τμήμα Τροχαί¬ 
ας Αττικής Οδού και / ή, κατά περίπτωση, το, διατιθέμενο 
κατ' άρθρο 3.2 της παρούσας, προσωπικό του ΥΔΤ. 

1.2. Συντομογραφίες 
Α/Δ Αεροδρόμιο 
Α/Κ Ανισόπεδος Κόμβος 
ΕτΚ Εφημερίδα της Κυβερνήσεως 
ΚΕΠ Κύριο Έργο Παραχώρησης 
ΚΟΚ Κώδικας Οδικής Κυκλοφορίας 
ΚΥΑ Κοινή Υπουργική Απόφαση 
Κ.τ.Ε. ο Υπουργός ΠΕΧΩΔΕ σύμφωνα με τις διατάξεις 
του Ν. 2445/96 
Ν. Νόμος 

Ν.Δ. Νομοθετικό Διάταγμα 
ΠΔ Προεδρικό Διάταγμα 
Υ.Δ.Τ. Υπουργός (είο) Δημόσιας Τάξης 
Υ.ΠΕ.ΧΩ.Δ.Ε. Υπουργός (είο) Περιβάλλοντος, Χωροτα¬ 
ξίας και Δημοσιών Έργων 
Υ.Α. Υπουργική Απόφαση 
1.3 Ερμηνεία 

Οι τίτλοι των άρθρων της παρούσας σύμβασης έχουν 
ενδεικτικό χαρακτήρα. 

Αναφορές σε νομοθετικές διατάξεις, σχετικά με οιαδή- 
ποτε πρωτογενή ή δευτερογενή νομοθεσία, κανονισμούς 
θα ερμηνεύονται ως αναφορές σε εκείνες τις διατάξεις 
όπως αντικαθιστώνται, τροποποιούνται, ερμηνεύονται ή 
επανέρχονται σε ισχύ εκάστοτε. 

Το προοίμιο αποτελεί δεσμευτικό μέρος της παρούσας. 

1.4. Προσαρτήματα 

Στην παρούσα προσαρτώνται τα ακόλουθα προσαρτή¬ 
ματα η γνώση των οποίων τεκμαίρεται αμάχητα, το δε πε¬ 
ριεχόμενό τους δεσμεύει τα Μέρη ενόψει της εκτέλεσης 
των όρων της παρούσας. Τα προσαρτήματα αποτελούν 
αναπόσπαστο μέρος της παρούσας και συνιστούν ενιαίο 
όλο με αυτή. 

1. Σχηματικό Διάγραμμα Ορίων ΚΕΠ 

2. Προσωπικό και Οργάνωση του Τμήματος Τροχαίας 
Αττικής Οδού. 

3Α. Εγκαταστάσεις και Σταθερός Εξοπλισμός του Τμή- 
ματος Τροχαίας Αττικής Οδού. 

3Β. Κινητός Εξοπλισμός του Τμήματος Τροχαίας Αττι¬ 
κής Οδού. 

ΑΡΘΡΟ 2 

ΑΝΤΙΚΕΙΜΕΝΟ ΤΗΣ ΣΥΜΦΩΝΙΑΣ 

Αντικείμενο της παρούσας είναι η εκπλήρωση της υπο¬ 
χρέωσης του άρθρου 46.1 της Σύμβασης Παραχώρησης 
από τα Μέρη για τη ρύθμιση του τρόπου Αστυνόμευσης 
του ΚΕΠ, σύμφωνα με τους υφιστάμενους νόμους και δια¬ 
τάξεις (Ν. 2800/2000, ΚΟΚ, Ν. 2445/1996 κλπ.) καθώς και 
η ανάληψη από το Υ.Δ.Τ. των υποχρεώσεων των άρθρων 
43.1.7 και 43.1.8 της Σύμβασης Παραχώρησης στο μέτρο 
που αφορούν αρμοδιότητες του Υ.Δ.Τ. Ο Υπουργός ΠΕ- 
ΧΩΔΕ λαμβάνει γνώση των σχετικών όρων της παρούσας 
και εγκρίνει τους όρουςτης με την ΚΥΑτου δευτέρου εδα¬ 
φίου της παραγράφου 5 του Δευτέρου Άρθρου του Ν. 
2445/1996. 

ΑΡΘΡΟ 3 

ΥΠΟΧΡΕΩΣΕΙΣ ΥΔΤ - ΑΣΤΥΝΟΜΕΥΣΗ ΤΟΥ 
ΑΥΤΟΚΙΝΗΤΟΔΡΟΜΟΥ 

3.1. Το ΚΕΠ αστυνομεύεται από τις καθ’ ύλη και κατά τό¬ 
πο αρμόδιες Υπηρεσίες του Αρχηγείου της Ελληνικής 
Αστυνομίας, σύμφωνα πάντα με τους ισχύοντες νόμους, 
διατάγματα και κανονισμούς. 

3.2. Ειδικότερα η άσκηση της Τροχαίας Αστυνόμευσης 
στο ΚΕΠ ενεργείται από ειδικό και αποκλειστικά και μόνο 
προς το σκοπό αυτό λειτουργούν Τμήμα Τροχαίας Αττι¬ 
κής Οδού και έδρα στο Κέντρο Εκμετάλλευσης και Συ¬ 
ντήρησης (ΚΕΣ) στην Παιανία Αττικής, το οποίο αναλαμ¬ 
βάνει το ΥΔΤ να ιδρύσει κατά νόμο και σύμφωνα με όσα 
ορίζονται στην κατωτέρω παράγραφο 3.3. της παρού¬ 
σας. Σε κάθε περίπτωση και μέχρι την ολοκλήρωση της 
σύστασης, οργάνωσης και λειτουργίας του Τμήματος 
Τροχαίας Αττικής Οδού, το ΥΔΤ αναλαμβάνει την υπο¬ 
χρέωση να εξασφαλίζει και να διατηρεί μόνιμα στο ΚΕΠ, 
τον κατάλληλο και επαρκή για κάθε φάση λειτουργίας του 
Έργου αριθμό προσωπικού (όπως περιγράφεται στο 
Προσάρτημα 2 της παρούσας) για την άσκηση των κατά 
νόμο καθηκόντων της Τροχαίας Αστυνόμευσης, ώστε να 
διασφαλίζεται επί 24ώρου βάσεως η έγκαιρη και επαρκής 
τήρηση των διατάξεων των νόμων της οδικής κυκλοφο¬ 
ρίας, της Σύμβασης Παραχώρησης και των Εγχειριδίων 
Λειτουργίας και η ασφάλεια των χρηστών του ΚΕΠ. Η 
Υπηρεσία αυτή θα είναι σε κάθε περίπτωση μόνιμης και 
αποκλειστικής απασχόλησης για τις ανάγκες της παρού¬ 
σας συμφωνίας. 


3.3. Το ΥΔΤ αναλαμβάνει να συστήσει και να θέσει σε 
λειτουργία το Τμήμα Τροχαίας Αττικής Οδού, με την έκ¬ 
δοση του Προεδρικού Διατάγματος που προβλέπεται 
από το άρθρο 11 του Ν. 1481/1984, όπως τροποποιήθηκε 
με το άρθρο 1 του Ν. 1590/1986 και το άρθρο 28 του Ν. 
2800/2000, σε εύλογο χρονικό διάστημα, το οποίο ορίζε¬ 
ται σε έξι (6) ημερολογιακούς μήνες μετά την έκδοση του 
προαναφερόμενου σχετικού Προεδρικού Διατάγματος. 
Ανάλογα με την έναρξη Λειτουργίας των λοιπών Τμημά¬ 
των του ΚΕΠ, το ΥΔΤ αναλαμβάνει να αναπτύσσει με τις 
επαρκείς και κατάλληλες δυνάμεις το Τμήμα Τροχαίας 
Αττικής Οδού ώστε να ασκείται η Τροχαία Αστυνόμευση 
των αντιστοίχων Τμημάτων του ΚΕΠ που δίδονται σε λει¬ 
τουργία επαρκώς, σύμφωνα με το Προσάρτημα 2 της πα¬ 
ρούσας. 

ΑΡΘΡΟ 4 

ΥΠΟΧΡΕΩΣΕΙΣ ΤΗΣ ΕΤΑΙΡΕΙΑΣ 

4.1 Η Εταιρεία αναλαμβάνει να εξασφαλίσει, να συντη¬ 
ρεί και να διατηρεί σε καλή/ασφαλή κατάσταση και σε συ¬ 
νεχή λειτουργία με δικά της έξοδα άλατα συστήματα/δια- 
τάξεις/συσκευές/εγκαταστάσεις και μέσα ασφαλείας, 
ρύθμισης και ελέγχου της κυκλοφορίας, που απαιτούνται 
σύμφωνα με τον Ν. 2445/96 για τη λειτουργία του Έργου 
σε υψηλό επίπεδο εξυπηρέτησης. 

4.2 Η Εταιρεία αναλαμβάνει να εξασφαλίσει τις κατάλ¬ 
ληλες εγκαταστάσεις του προσωπικού του Τμήματος 
Τροχαίας Αττικής Οδού, όπως αυτές καθορίζονται στο 
Προσάρτημα 3Ατης παρούσας («Εγκαταστάσεις και Στα¬ 
θερός Εξοπλισμός της Τμήματος Τροχαίας Αττικής 
Οδού»). Η Εταιρεία καλύπτει με δικό της κόστος τα έξοδα 
λειτουργίας και συντήρησης των ανωτέρω, εφόσον η Ελ¬ 
ληνική Αστυνομία την ενημερώνει εγκαίρως και αναλυτι¬ 
κά για τις ανάγκες λειτουργίας και συντήρησης των ανω¬ 
τέρω. 

4.3 Η Εταιρεία αναλαμβάνει να εξασφαλίσει, προμη¬ 
θεύσει, διαθέσει εφάπαξ με δικά της έξοδα τον κατάλλη¬ 
λο, Κινητό Εξοπλισμό του Τμήματος Τροχαίας Αττικής 
Οδού μέχρι του συνολικού ποσού των διακοσίων εκατομ¬ 
μυρίων (200.000.000) δραχμών ή πεντακοσίων ογδόντα 
έξη χιλιάδων εννιακόσιων σαράντα ένα (586.941) Ευρώ, 
όπως αυτός ενδεικτικά περιγράφεται στο Προσάρτημα 
3Β και όπως αυτός τελικά θα διαμορφωθεί κατόπιν συμ¬ 
φωνίας των Μερών. Ο ανωτέρω Κινητός Εξοπλισμός θα 
παραδοθεί από την Εταιρεία στο Υ.Δ.Τ. τμηματικά μέχρι 
την ίδρυση και λειτουργία του Τμήματος Τροχαίας Αττι¬ 
κής Οδού. 

Η Εταιρεία θα καλύπτει με δικό της κόστος τα έξοδα λει¬ 
τουργίας και συντήρησης του ανωτέρω Κινητού Εξοπλι¬ 
σμού (συμπεριλαμβανομένων των καυσίμων κίνησης των 
οχημάτων του Κινητού Εξοπλισμού του Υ.Δ.Τ.), υπό τον 
όρο ότι η Ελληνική Αστυνομία την ενημερώνει εγκαίρως 
και αναλυτικά για τις εύλογες ανάγκες λειτουργίας και 
συντήρησης των ανωτέρω. 

4.4 Η Εταιρεία αναλαμβάνει να ανανεώνει τον ανωτέρω 
Σταθερό και Κινητό εξοπλισμό του Τμήματος Τροχαίας 
Αττικής Οδού και να προμηθεύει νέο Κινητό και Σταθερό 
Εξοπλισμό για το Τμήμα Τροχαίας Αττικής Οδού, σύμφω¬ 
να με τις εύλογες ανάγκες λειτουργίας αυτού. Σε κάθε πε¬ 
ρίπτωση οι ανωτέρω δαπάνες δεν μπορούν να ξεπερνούν 
το όριο των πενήντα εκατομμυρίων (50.000.000) δραχ¬ 
μών ή εκατόν σαράντα έξι χιλιάδων επτακοσίων τριάντα 
πέντε (146.735) Ευρώ ετησίως αναπροσαρμοζόμενο με 
βάση το μέσο ετήσιο Δείκτη Τιμών Καταναλωτή (ΔΤΚ), 

όπως αυτός ορίζεται από την Εθνική Στατιστική Υπηρεσία 
Ελλάδος (ΕΣΥΕ). 

4.5 I. Η Εταιρεία υποχρεούται να καταβάλει στο Υ.Δ.Τ. 
αποζημίωση, ως αυτή ορίζεται στο παρόν άρθρο (παρά¬ 
γραφος II), για τις πρόσθετες λειτουργικές δαπάνες που 
προκύπτουν από τη μισθοδοσία του επιπλέον αστυνομι¬ 
κού προσωπικού, το οποίο κατά την κρίση του Υ.Δ.Τ. είναι 
αναγκαίο για την Αστυνόμευση του ΚΕΠ κατά τις διατά¬ 
ξεις της παρούσας, πέραν εκείνου του προσωπικού που 
θα απασχολούσε το Υ.Δ.Τ. κατά τις κείμενες γενικές δια¬ 
τάξεις για την Αστυνόμευση του ΚΕΠ. 

II. Η αποζημίωση αυτή ορίζεται στο συνολικό ποσό των 
διακοσίων πενήντα εκατομμυρίων (250.000.000) δραχ¬ 
μών ή επτακοσίων τριάντα τριών χιλιάδων εξακοσίων 
τριάντα έξη (733.676) Ευρώ ετησίως για πλήρη ανάπτυξη 
της δύναμης του Τμήματος Τροχαίας Αττικής Οδού, ως 
αυτή περιγράφεται στο Προσάρτημα 2 της παρούσας. 

Για κάθε ενδιάμεση φάση ανάπτυξης της δύναμης του 
προσωπικού που διατίθεται από το ΥΔΤ για την εκτέλεση 
των υποχρεώσεων της παρούσας και για χρονική περίοδο 
μικρότερη του έτους (μήνες), η αποζημίωση αυτή ορίζε¬ 
ται αναλογικά με βάση τον αριθμό του διατιθέμενου προ¬ 
σωπικού και την αντίστοιχη χρονική περίοδο, ήτοι με την 
εφαρμογή του τύπου: 

250.000.000 Δραχμές (ή 733.676 Ευρώ) χ (Τ/12) χ (Ψ/Σ), 

όπου, 

Ψ: η διατιθέμενη από το ΥΔΤ δύναμη Αστυνόμευσης 

Σ: η συνολική δύναμη που αντιστοιχεί σε πλήρη ανά¬ 
πτυξη του Τμήματος Τροχαίας Αττικής Οδού 

Τ: ο αριθμός των μηνών κατά τους οποίους διατίθεται η 
συγκεκριμένη δύναμη Ψ. 

III. Η ανωτέρω αποζημίωση αναπροσαρμόζεται ετησίως 
με βάση το μέσο ετήσιο Δείκτη Τιμών Καταναλωτή (ΔΤΚ), 
όπως αυτός ορίζεται από την Εθνική Στατιστική Υπηρεσία 
Ελλάδος (ΕΣΥΕ) και καταβάλλεται από την Εταιρεία στην 
αρμόδια Δ.Ο.Υ. υπέρ του Υ.Δ.Τ. εντός του πρώτου δεκα¬ 
πενθημέρου κάθε ημερολογιακού έτους και σε περίπτωση 
ενδιάμεσης (εντός κάθε τρέχοντος έτους) προσαύξησης 
της δύναμης του ΥΔΤ, εντός του πρώτου δεκαπενθημέρου 
από τη θέση σε ισχύ της νέας προσαύξησης της δύναμης 
του Υ.Δ.Τ. σύμφωνα με τα οριζόμενα στην παρούσα. Αντί¬ 
γραφο του σχετικού παραστατικού καταβολής της κατά τα 
ανωτέρω αποζημίωσης αποστέλλεται άμεσα απάτην Εται¬ 
ρεία στην Οικονομική Διεύθυνση του Υ.Δ.Τ. 

4.6 Η Εταιρεία καταρτίζει εξασφαλίζοντας τη σύμφωνη 
γνώμη της Ελληνικής Αστυνομίας, του ΚτΕ και των υπο¬ 
λοίπων εμπλεκομένων Υπηρεσιών του τα Κοινά Σχέδια 
Αντιμετώπισης Εκτάκτων Περιστατικών/Κρίσεων ή Συμ¬ 
βάντων τα οποία ενσωματώνονται στα Εγχειρίδια Λει¬ 
τουργίας. Η Εταιρεία και η Ελληνική Αστυνομία οφείλουν, 
σύμφωνα και με τις απαιτήσεις του Ν. 2445/1996, να τη¬ 
ρούντο συμφωνηθέντα μεταξύ τους Εγχειρίδια Λειτουρ¬ 
γίας και να συνεργάζονται για την κατάρτιση, τον εκσυγ¬ 
χρονισμό ή βελτίωση των εν λόγω Εγχειριδίων, τα οποία 
τελούν υπό την έγκριση του ΚτΕ. 

4.7 Η Εταιρεία σε εκπλήρωση των υποχρεώσεών της 
από το Ν. 2445/96 για την αντιμετώπιση Συμβάντων και σε 
ό, τι αφορά την εμπλοκή της με τις αρμοδιότητες της Ελ¬ 
ληνικής Αστυνομίας, παρακολουθεί με ηλεκτρονικά και 
ανθρώπινα μέσα το ΚΕΠ, ανιχνεύει συμβάντα τα οποία θέ¬ 
τουν ή ενδέχεται να θέσουν σε κίνδυνο την ασφάλεια των 
χρηστών και την ομαλή διεξαγωγή της κυκλοφορίας στο 
ΚΕΠ και ειδοποιεί, στηνπερίπτωση συμβάντος, άμεσατην 


Ελληνική Αστυνομία η οποία και επεμβαίνει σύμφωνα με 
τις ισχύουσες διατάξεις και τα Εγχειρίδια Λειτουργίας. 

Η Ελληνική Αστυνομία επικουρικά σε περίπτωση ανί¬ 
χνευσης συμβάντος στο ΚΕΠ, για το οποίο δεν έχει ειδο¬ 
ποιηθεί από την Εταιρεία ειδοποιεί, πέραν των άλλων 
ενεργειών της, άμεσα και την Εταιρεία. 

- Η Εταιρεία σε περίπτωση συμβάντος όπωςπροαναφέ- 
ρεται, προστρέχει ανεξάρτητα από την επέμβαση της Ελ¬ 
ληνικής Αστυνομίας, στο πλαίσιο των διατάξεων του Ν. 
2445/1996, για να ελέγξει και να λάβει κάθε αναγκαίο και 
πρόσφορο μέτρο μέχρις αφίξεως της Ελληνικής Αστυνο¬ 
μίας ώστε να περιορίσει στο ελάχιστο δυνατόν τις συνέ¬ 
πειες του συμβάντος, να λάβει τα απαραίτητα μέτρα κυ- 
κλοφοριακής ασφάλειας στο τόπο του συμβάντος, και να 
παράσχει, στο μέτρο του δυνατού και των ορίων της αρ- 
μοδιότητάς της, τη στοιχειώδη άμεση βοήθεια σε άτομα 
που ενεπλάκησαν. 

- Η Εταιρεία και το φέρον ειδικά διακριτικά προσωπικό 
αυτής οφείλουν, σύμφωνα με τις διατάξεις του ΚΟΚ (άρ¬ 
θρο 43, παράγραφος 2γ), να μην προβαίνουν σε πράξεις 
ή ενέργειες πού θα μπορούσαν να δυσχεράνουντο έργο 
της Ελληνικής Αστυνομίας. 

- Κατά την παρουσία της Ελληνικής Αστυνομίας στον 
τόπο του συμβάντος, για το οποίο την ευθύνη της διαχεί¬ 
ρισής του διατηρεί η Ελληνική Αστυνομία αφής στιγμής 
φθάσει στον τόπο του συμβάντος, η Εταιρεία θέτει τα μέ¬ 
σα και προσωπικό της στη διάθεση των οργάνων της Ελ¬ 
ληνικής Αστυνομίας και έχει την υποχρέωση να συνεργά¬ 
ζεται και να διευκολύνει το έργο τους για την διευθέτηση 
του συμβάντος. Η Εταιρεία, προςτο σκοπό αυτό, διαθέτει 
το απαραίτητο προσωπικό (περίπολο ή ομάδες επέμβα¬ 
σης) και τα απαραίτητα μέσα (οχήματα άμεσης επέμβα¬ 
σης, υλικά προσωρινής σήμανσης, πινακίδες μεταβλητών 
μηνυμάτων, οχήματα περισυλλογής ακινητοποιημένων 
οχημάτων χωρίς χρέωση του χρήστη, κλπ). 

- Η Εταιρεία διαθέτει τα απαραίτητα μέσα και ενεργεί 
για τον καθαρισμό του οδοστρώματος και απομάκρυνση 
κάθε εμποδίου από το τόπο του συμβάντος, σύμφωνα με 
το άρθρο 43.2.4 της Σύμβασης Παραχώρησης. 

4.8 Η Εταιρεία αναλαμβάνει την υποχρέωση να ασφαλί¬ 
σει το Υ.Δ.Τ. για περιπτώσεις αστικής ευθύνης του έναντι 
τρίτωνπροερχομένης από πράξεις ή παραλείψεις των ορ¬ 
γάνων του κατά την ενάσκηση των αστυνομικής φύσης 
καθηκόντωντου που απορρέουν από την παρούσα. Σε πε¬ 
ρίπτωση που η Εταιρεία είτε δεν προβεί εντός ευλόγου 
χρόνου στη σύναψη των ανωτέρω ασφαλιστηρίων συμ¬ 
βολαίων είτε προτείνει στο Υ.Δ.Τ. τη σύναψη ασφαλιστη¬ 
ρίων συμβολαίων που, κατά την εύλογη κρίση αυτού, δεν 
καλύπτουν την ως άνω αστική του ευθύνη, το Υ.Δ.Τ. θα 
προβεί στη σύναψη των ανωτέρω ασφαλιστηρίων συμβο¬ 
λαίων δαπάναιςτης Εταιρείας. 

ΑΡΘΡΟ 5 

ΑΜΟΙΒΑΙΕΣ ΥΠΟΧΡΕΩΣΕΙΣ 

Σε περίπτωση που υπάρχουν προβλήματα δυσλειτουρ¬ 
γίας στην εκπλήρωση των υποχρεώσεων της παρούσας 
και κυρίως όσον αφοράτους χρόνους επέμβασης σε συμ¬ 
βάντα, τα Μέρη, πριν από κάθε άλλη ενέργεια, υποχρεού- 
νται να συνεργάζονται καλόπιστα για την επίλυση/εξάλει- 
ψη των ανωτέρω προβλημάτων δυσλειτουργίας, με γνώ¬ 
μονα πάντοτε το υπέρτερο δημόσιο συμφέρον της 
ασφάλειας των χρηστών καιτηςδιατήρησηςτης λειτουρ¬ 
γίας του ΚΕΠ σε υψηλό επίπεδο εξυπηρέτησης. 

ΑΡΘΡΟ 6 
ΔΙΟΔΙΑ 

Το προσωπικό της Ελληνικής Αστυνομίας δεν οφείλει 
να καταβάλει τέλος διοδίου είτε διέρχεται είτε όχι, τις 
μπάρες διοδίων, όταν κινείται για την εκπλήρωση των 
όρων της παρούσης. Ωστόσο για λόγους ελέγχου οι διε¬ 
λεύσεις αυτές θα καταγράφονται από την Εταιρεία. 

ΑΡΘΡΟ 7 
ΤΡΟΠΟΠΟΙΗΣΕΙΣ 

Η παρούσα σύμβαση τροποποιείται μόνο με έγγραφη 
συμφωνία των Μερών και έκδοση νέας ΚΥΑ από τους 
Υπουργούς ΠΕ.ΧΩ.Δ.Ε. και Δημοσίας Τάξεως. 

ΑΡΘΡΟ 8 

ΙΣΧΥΣ ΤΗΣ ΣΥΜΒΑΣΗΣ 

8.1. Η παρούσα σύμβαση εγκρίνεται με κοινή απόφαση 
των Υπουργών Περιβάλλοντος Χωροταξίας και Δημοσίων 
Έργων και Δημόσιας Τάξης που δημοσιεύεται στην Εφη- 
μερίδατης Κυβερνήσεως. Η ισχύς της παρούσας άρχεται 
από τη δημοσίευση στην Εφημερίδα της Κυβερνήσεως 
της ως άνω κοινής υπουργικής απόφασης. 

8.2. Η παρούσα λύεται με το πέρας της Περιόδου Πα¬ 
ραχώρησης. 

Σε πίστωση των ανωτέρω συντάχθηκε η παρούσα σε 
δύο (2) πρωτότυπα, εκ των οποίων ο κάθε Συμβαλλόμε¬ 
νος έλαβε από ένα. 

ΟΙ ΣΥΜΒΑΛΛΟΜΕΝΟΙ 

Για το Ελληνικό Δη μόσιο Για την Εταιρεία 

Ο Υπουργός Δημόσιας Τάξης 

Μιχαήλ Χρυσοχοίδης Δημήτριος Παπαμιχαήλ 
Γ ενικός Διευθυντής» 

Η ισχύς της παρούσας άρχεται από την δημοσίευση της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Μάίου 2001 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΗΜΟΣΙΑΣ ΤΑΞΗΣ 

Κ. ΛΑΛΙΩΤΗΣ Μ. ΧΡΥΣΟΧΟΙΔΗΣ 

-♦- 

Αριθ. 608 (2) 

Συγκρότηση έκτακτης ειδικής επιτροπής για τις ανάγκες 
του διαγωνισμού με αντικείμενο την παροχή υπηρε¬ 
σιών «Συμβούλου Τεχνικής Υποστήριξης του Προ¬ 
γράμματος Εκσυγχρονισμού του ΙΚΑ (ΣΤΥΠΕ)». 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 και 6 παρ. 3 του Ν .2286/95 
(ΦΕΚ 19Α/95) «Προμήθειες του δημοσίου τομέα και ρυθ¬ 
μίσεις συναφών θεμάτων». 

2. Το άρθρο 38του Π.Δ. 394/96 (ΦΕΚ266Α/96) «Κανονι¬ 
σμός Προμηθειών του Δημοσίου». 

3. Τις διατάξεις του Π.Δ. 372/14-9-95 (ΦΕΚ 201/Α) «Με¬ 
ταφορά Γ.Γ.Κ.Α. από το Υπουργείο Υγείας Πρόνοιας και 
Κοινωνικών Ασφαλίσεων στο Υπουργείο Εργασίας». 

4. Τις διατάξεις του Π.Δ. 377/25.9.96 (ΦΕΚ 244/Α) «Διορι¬ 


σμός Υπουργών, Αναπληρωτή Υπουργού και Υφυπουργών». 

5. Την 80027/4.5.2000 (610/Β) κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

6. Τη Λ30/Γ16/28.3.2001 προκήρυξη του ΙΚΑ. 

7. Το άρθρο 19 του Ν.2470/97 (ΦΕΚ40/Α) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες διατάξεις». 

8. Το γεγονός ότι από την παρούσα απόφαση δεν προ- 
καλείται δαπάνη σε βάροςτου κρατικού προϋπολογισμού. 

9. Το 2059/30.4.2001 έγγραφο του ΙΚΑ. 

10. Την άμεση και επιτακτική ανάγκη συγκρότησης επι¬ 
τροπής για τις ανάγκες του διαγωνισμού με αντικείμενο 
την παροχή υπηρεσιών «Συμβούλου Τεχνικής Υποστήρι¬ 
ξης του Προγράμματος Εκσυγχρονισμού του ΙΚΑ» (ΣΤΥ¬ 
ΠΕ)», αποφασίζουμε: 

Συγκροτούμε Επιτροπή Διαγωνισμού, σύμφωνα με τα 
οριζόμενα στις διατάξεις των άρθρων 3 και 6 παρ. 3 του Ν. 
2286/95 και του άρθρου 38 του Π.Δ. 394/96, αποτελούμε- 
νη από τους: 

Πρόεδρος: Εμμανουήλ Κονδύλης, καθηγητής στο Πα¬ 
νεπιστήμιο Πειραιώς, με αναπληρωτή τον Αθανάσιο Κου¬ 
ρεμένο, αναπληρωτή καθηγητή στο ίδιο Πανεπιστήμιο. 

Μέλη: Αθανάσιος Τσακαλίδης, καθηγητής στο Πανεπι¬ 
στήμιο Πατρών, με αναπληρωτή τον Σπύρο Λυκοθανάση, 
αναπληρωτή καθηγητή στο ίδιο Πανεπιστήμιο, 

Δήμητρα Μητσιάλη, με βαθμό ΠΕ/Α, Δ/ντρια Οργάνω¬ 
σης και Απλούστευσης Διαδικασιών του ΙΚΑ, με αναπλη- 
ρώτριατην Μαρία Τσερλιάγκου, με βαθμό ΠΕ/Α, Δ/ντρια 
του 6ου Νοσοκομείου ΙΚΑ, 

Γεράσιμος Παράσχος, με βαθμό ΠΕ/Α, που υπηρετεί 
στη Γενική Γραμματεία Πληροφορικών Συστημάτων του 
Υπουργείου Οικονομικών, με αναπληρώτρια την Χαρά Κε- 
φαλίδου που υπηρετεί στην ίδια Γενική Γραμματεία ως Ει¬ 
δικό Επιστημονικό προσωπικό. 

.Παναγιώτης Δαρακλής, μέλος Δ.Σ. του Ε.Β.Ε.Πειραι¬ 
ώς, με αναπληρωτή το Γεώργιο Ζωγράφο, μέλος Δ.Σ. του 
ίδιου Επιμελητηρίου. 

Γραμματέας: Οωμαή Βρακατσέλη, υπάλληλοςτου ΙΚΑ, 
που υπηρετεί στη Δ/νση Προμηθειών και Χημικών Υπηρε¬ 
σιών, με αναπληρώτρια τη Σταυρούλα Κόκκαλη, υπάλλη¬ 
λο του ΙΚΑ, που υπηρετεί στη Δ/νση Πληροφορικής. 

Έργο της Επιτροπής είναι η διενέργεια του διαγωνισμού 
που προκηρύχθηκε με την Λ30/Γ16/28.3.2001 απόφαση του 
Διοικητή ΙΚΑ, η αποσφράγιση των προσφορών που θα κα¬ 
τατεθούν και η τεχνική και οικονομική τους αξιολόγηση. 

Ο διαγωνισμός θα διενεργηθείτην 4η Μάίου 2001, ημέ¬ 
ρα Παρασκευή και ώρα 10:30, στον 7ο όροφο του επίτης 
οδού Αγ.Κωνσταντίνου 16 κτιρίου του ΙΚΑ. 

Η Επιτροπή θα ολοκληρώσει το έργο της μέσα στο χρό¬ 
νο ισχύος των προσφορών που θα κατατεθούν, ήτοι μέσα 
σε τέσσερις (4) μήνες από την ημερομηνία διενέργειας 
του διαγωνισμού. 

Σε περίπτωση παράτασης της ισχύος των προσφορών, 
σύμφωνα με τα οριζόμενα στη σχετική διακήρυξη, ο χρό¬ 
νος λειτουργίας της Επιτροπής επιμηκύνεται αναλόγως. 

Η Επιτροπή θα συνεδριάζει εντός και εκτός των ωρών 
εργασίας των δημοσίων υπηρεσιών, το δε ποσό της 
κατ’αποκοπήν αποζημίωσης του Προέδρου, των μελών 
και του γραμματέα της, θα ορισθεί με απόφαση των 
Υπουργών Οικονομικών και Εργασίας και Κοινωνικών 
Ασφαλίσεων. 

Γ ια τον τρόπο λειτουργίας της Επιτροπής ισχύουν, κα- 

τάχα λοιπά, οι κείμενες διατάξεις περί προμηθειών και πε¬ 
ρί λειτουργίας των συλλογικών οργάνων. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μάίου 2001 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. Υ6α/2424 οικ. (3) 

Τροποποίηση της κοινής υπουργικής απόφασης με αριθ. 
Α6α/9392/91 (Β'233/92) όπως έχει συμπληρωθεί με τις 
ΚΥΑ Υ6α/3221/95 (Β' 782/95) και Α7α/57799/99 (Β' 
782/95) και Α7α/7799/99 (Β' 307/2000) σε συμμόρφω¬ 
ση προς τις διατάξεις της ΟΔ/2000/38/ΕΚ για τη φαρ- 
μακοεπαγρύπνηση. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2 και 3 Ν. 1338/83 «Περί εφαρ¬ 
μογής του Κοινοτικού δικαίου» (ΦΕΚ 34/Α/83) όπως τρο¬ 
ποποιήθηκε με το άρθρο 6 του Ν. 1440/84 (ΦΕΚ70/Α/84) 
«Συμμετοχή της Ελλάδος στο Κεφάλαιο, στα αποθεματι- 
κά και στις προβλέψεις της Ευρ. Κοινότητας Άνθρακος 
και Χάλυβος και του Οργανισμού Εφοδιασμού ΕΙΙΒΑ- 
ΤΟΜΕ» (ΦΕΚ 70/Α) καθώς και του άρθρου 65 του Ν. 
1892/90(ΦΕΚ Α/101 /90). 

β) Των άρθρων 2 και 14του Ν. 1316/83 «Ίδρυση, οργά¬ 
νωση και αρμοδιότητες του Εθνικού Οργανισμού Φαρμά¬ 
κων (ΕΟΦ), της Εθνικής Φαρμακοβιομηχανίας (ΕΦ), της 
Κρατικής Φαρμακαποθήκης (Κ.Φ.) και τροποποίησης της 
φαρμακευτικής Νομοθεσίας και άλλες διατάξεις»(ΦΕΚ 
3/Α/11.1.93) όπως τροποποιήθηκαν και συμπληρώθηκαν 
από τις διατάξεις του Ν. 1965/91 (ΦΕΚΑ/146) και συγκε¬ 
κριμένα από τις διατάξεις του άρθρου 1 αυτού και του Ν. 
2519/97 (ΦΕΚ Α/165). 

2. α. Την υπ’ αριθμ. Α6α/9392/91/92 ΚΥ.Α (ΦΕΚ 233 Β') 
«Εναρμόνιση της Ελληνικής νομοθεσίας προς την αντί¬ 
στοιχη κοινοτική στον τομέα της παραγωγής, της εισα¬ 
γωγής και της κυκλοφορίας φαρμακευτικών προϊόντων 
και επέκταση του πεδίου εφαρμογής της στα ανοσολογι- 
κά φαρμακευτικά προϊόντα που συνίστανται σε εμβόλια, 
τοξίνες, ορούς και αλλεργιογόνα, όπως τροποποιήθηκε 
με τις Υ6α/3221/95 (ΦΕΚ782/Β/95) και Α7α/7797/99 (ΦΕΚ 
307/Β/2000) ομοίως, σε συμμόρφωση προς τις ΟΔ 
93/39/ΕΟΚ και 93/41/ΕΟΚ η πρώτη και 1999/82/ΕΚ και 
1999/83/ΕΚ η δευτέρα. 

3. Την υπ’ αριθμ. 0-815/12η/21.9.2000 εισήγηση ΔΣ/ΕΟΦ. 

4. Το άρθρο 29του Ν. 1558/85 (ΦΕΚΑ/137) το οποίο προ¬ 
στέθηκε με το άρθρο 27 του Ν. 2081 /92 (ΦΕΚ Α/154) και αντι- 
καταστάθηκε με το αριθμ. 1 παρ. 2α του Ν. 2469/97 (Α/38) 
και το γεγονός ότι από την παρούσα δεν προκαλείται δαπά¬ 
νη σε βάρος του Κρατικού Προϋπολογισμού. 

5. Την υπ’ αριθμ. 2850/16.4.2000 (565 Β) κοινή απόφαση 
του Πρωθυπουργού και του Υπουργού Υγείας και Πρό¬ 
νοιας «Ανάθεση αρμοδιοτήτων στους Υφυπουργούς 
Υγείας και Πρόνοιας». 

6. Την οδηγία 2000/38/ΕΚ ΤΗΣ ΕΠΙΤΡΟΠΗΣ για τροπο¬ 
ποίηση του κεφαλαίου να της οδηγίας 75/319/ΕΟΚ του 
Συμβουλίου περί προσεγγίσεως των νομοθετικών, κανο¬ 
νιστικών και διοικητικών διατάξεων που αφορούντα φαρ¬ 
μακευτικά προϊόντα, αποφασίζουμε: 


Σκοπός 

Σκοπός της παρούσας απόφασης είναι η τροποποίηση 
της κοινής υπουργικής απόφασης με αρ. Α6α/9392/91/92, 
όπως έχει τροποποιηθεί με την ΚΥΑ Υ6α/3221/95, και την 
ΚΥΑ Α7α/7797/99, για την εναρμόνιση της ελληνικής νο¬ 
μοθεσίας, στοντομέατης φαρμακοεπαγρύπνησης, με τις 
διατάξεις της ΟΔ/2000/38/ΕΚ της Επιτροπής. (ΕΕ Ε 
139/28 της 10.6.2000). 

Άρθρο 2 

(άρθρο 1 της ΟΔ/2000/38/ΕΚ) 

Το κεφάλαιο «Φαρμακοεπαγρύπνηση» της ΚΥΑ 
Υ6α/3221/91 (Κεφάλαιο V της ΟΔ 75/319/ΕΟΚ) που περι¬ 
λαμβάνεται στα άρθρα 12 έως και 18 αυτής, τροποποιεί¬ 
ται και αντικαθίσταται πλήρως ως ακολούθως: 

«Άρθρο 12 

(άρθρο 3 της ΟΔ 93/39/ΕΟΚ ως αρ. 29α’ της ΟΔ 
75/319/ΕΟΚ) 

Καθιερώνεται σύστημα φαρμακοεπαγρύπνησης με 
σκοπό την συγκέντρωση στοιχείων που είνια χρήσιμα για 
την παρακολούθηση των φαρμακευτικών προϊόντων, 
ιδίως για ανεπιθύμητες ενέργειες στον άνθρωπο και την 
επιστημονική αξιολόγηση των στοιχείων αυτών. 

Τα στοιχεία αυτά πρέπει να συγκρίνονται μετά στοιχεία τα 
σχετικά με την κατανάλωση φαρμακευτικών προϊόντων. 

Στο εν λόγω σύστημα λαμβάνονται επίσης υπόψη τυχόν 
διαθέσιμες πληροφορίες σχετικά με την εσφαλμένη χρή¬ 
ση και την κατάχρηση φαρμακευτικώνπροϊόντων, οι οποί¬ 
ες είναι δυνατόν να έχουν επίπτωση στην αξιολόγηση του 
οφέλους και των κινδύνων που συνεπάγονται.» 

«Αρθρο 13 

(άρθρο 3 της ΟΔ/93/39/ΕΟΚ ως αρ. 29 β’ της 
ΟΔ/75/319/ΕΟΚ) 

Για τους σκοπούς της παρούσης ισχύουν οι ακόλουθοι 
ορισμοί: 

α) ως «ανεπιθύμητη ενέργεια» νοείται μια επιβλαβής και 
μη ηθελημένη επενέργεια που εμφανίζεται σε δόσεις χο¬ 
ρηγούμενες στις κανονικές συνθήκε χρήσης στον άνθρω¬ 
πο για λόγους προφύλαξης, διάγνωσης ή θεραπείας 
ασθένεις ή για την αποκατάσταση, διόρθωση ή τροποποί¬ 
ηση φυσιολογικής λειτουργίας. 

β) ως «σοβαρή ανεπιθύμητη ενέργεια» νοείται η ανεπι¬ 
θύμητη ενέργεια που επιφέρει θάνατο, είναι απειλητική 
για τη ζωή του ασθενούς, απαιτεί νοσοκομειακή περίθαλ¬ 
ψη ή παράταση της υφιστάμενης περίθαλψης, οδηγεί σε 
μόνιμη ή σημαντική αναπηρία ή ανικανότητα, ή αποτελεί 
συγγενή ανωμαλία/τραυματισμό ή βλάβη στη γέννηση. 

γ) ως «απροσδόκητη ανεπιθύμητη ενέργεια» νοείται η 
ανεπιθύμητη ενέργεια της οποίας η φύση, η σοβαρότητα 
ή η έκβαση δεν είναι σύμφωνη με την περίληψη των χα¬ 
ρακτηριστικών του προϊόντος. 

δ) ως «εκθέσεις περιοδικής παρακολούθησης ασφάλει¬ 
ας» νοούνται οι περιοδικές εκθέσεις που περιέχουν τα 
στοιχεία των εγγραφών που αναφέρονται στο άρθρο 15 
τηςπαρούσης. 

ε) ως «μετεγκριτική μελέτη της ασφάλειας του φαρμά¬ 
κου» νοείται η φαρμακοεπιδημολογική μελέτη ή κλινική 
δοκιμή, που διεξάγεται σύμφωνα με τα προβλεπόμενα 
στην άδεια κυκλοφορίας, με σκοπό τον εντοπισμό ή τον 
ποσοτικό προσδιορισμό του κινδύνου ασφάλειας που 
σχείζεται με το εγκεκριμένο φαρμακευτικό προϊόν. 

στ) ως «κατάχρηση» φαρμακευτικού προϊόντος νοείται 
η συνεχής ή σποραδική, εσκεμμένη υπερβολική χρήση 

φαρμακευτικού προϊόντος η οποία συνοδεύεται από επι¬ 
βλαβείς σωματικές και ψυχολογικές επενέργειες. 

Για την κατανόηση των ορισμών και των βασικών αρχών 
που περιγράφονται στο παρόν κεφάλαιο, ο κάτοχος της 
άδειας κυκλοφορίας ανατρέχει στις λεπτομερείς οδηγίες 
που αναφέρονται στο αρ. 17παρ. 4τηςπαρούσης.» 

«Άρθρο 14 

(άρθρο 3 της ΟΔ/93/39/ΕΟΚ ως αρ. 29 γ’ της 
ΟΔ/75/319/ΕΟΚ) 

Ο κάτοχος της άδειας κυκλοφορίας φαρμακευτικού 
προϊόντος πρέπει να απασχολεί μονίμως και συνεχώς 
εξειδικευμένο πρόσωπο, το οποίο θα είναι υπεύθυνο για 
τη φαρμακοεπαγρύπνηση. 

Το εξιδεικευμένο πρόσωπο είναι υπεύθυνο για: 

α. τη δημιουργία και διαχείριση του συστήματος που 
διασφαλίζει ότι κάθε πληροφορία που αναφέρεται σχετι¬ 
κά με ύποπτες ανεπιθύμητες ενέργειες που γνωστοποι¬ 
ούνται στο προσωπικό της εταιρίας και στους ιατρικούς 
επισκέπτες αυτής, να συγκεντρώνεται και συνολικά να 
εκτιμάται σε ένα τουλάχιστον σημείο της Κοινότητας. 

β. την προετοιμασία των εκθέσεων που αναφέρονται 
στο άρθρο 15, με τη μορφή που υποδεικνύεται από τον 
ΕΟΦ και την υποβολή αυτών στον ΕΟΦ, σύμφωνα με τις 
λεπτομερείς οδηγίες που αναφέρονται στο άρθρο 17 
παρ. 4 της παρούσης. 

γ. την άμεση παροχή των σχετικών συμπληρωματικών 
στοιχείων των αναγκαίων για την αξιολόγηση της ωφελι¬ 
μότητας και επικινδυνότητας του φαρμακευτικού προϊό¬ 
ντος, σε περίπτωση που θα ζητηθούν από οτν ΕΟΦ. 

δ. την παροχή πληροφοριών ως προς τον όγκο των πω- 
λήσεων ή συνταγών του συγκεκριμένου φαρμακευτικού 
προϊόντος. 

ε. την παροχή στον ΕΟΦ οιασδήποτε άλλης σχετικής 
πληροφορίας για την αξιολόγηση του οφέλους και των 
κινδύνων που συνεπάγεται ένα φαρμακευτικό προϊόν, συ¬ 
μπεριλαμβανομένων καταλλήλων πληροφοριών από με- 
τεγκριτικές μελέτες ασφάλειας.». 

«Άρθρο 15 

(άρθρο 3 την ΟΔ /93/39/ΕΟΚ ως αρ. 29 δ’ της 
ΟΔ/75/319/ΕΟΚ) 

1. Ο κάτοχος της άδειας κυκλοφορίας οφείλει να διατη¬ 
ρεί λεπτομερή αρχεία με όλες τις ύποπτες ανεπιθύμητες 
ενέργειες που σημειώνονται είτε στην Κοινότητα είτε σε 
τρίτη χώρα. 

2. Ο κάτοχος της αδείας κυκλοφορίας οφείλει να κατα¬ 
γράφει όλες τις ύποπτες σοβαρές ανεπιθύμητες ενέργει¬ 
ες που συμβαίνουν στην Ελλάδα και φέρονται σε γνώση 
του από επαγγελματίες Υγείας και να τις γνωστοποιεί 
στον ΕΟΦ, αμέσως, και σε καμμία περίπτωση αργότερα 
από 15 ημερολογιακές ημέρες αφότου έλαβε γνώση των 
πληροφοριών. 

3. Ο κάτοχος της αδείας κυκλοφορίας οφείλει να κατα¬ 
γράφει κάθε άλλη ύποπτη σοβαρή ανεπιθύμητη ενέργεια 
που σημειώνεται στην Ελλάδα και ανταποκρίνεται στα 
κριτήρια αναφοράς σύμφωνα με τις προβλεπόμενες 
στηνπαράγραφο 4 του αρ. 17 της παρούσης, οδηγίες, η 
οποία λογικά αναμένεται να έλθει σε γνώση του και την 
οποία γνωστοποιεί στον ΕΟΦ, αμέσως, και σε καμμία πε¬ 
ρίπτωση αργότερα από 15 ημερολογιακές ημέρες αφό¬ 
του έλαβε γνώση των πληροφοριών. 

4. Ο κάτοχος της αδείας κυκλοφορίας μεριμνά ώστε 
όλες οι ύποπτες σοβαρές απροσδόκητες ανεπιθύμητες 


ενέργειες που σημειώνονται στην επικράτεια τρίτης χώ¬ 
ρας και φέρονται σε γνώση του από επαγγελματίες υγεί¬ 
ας, να γνωστοποιούνται σύμφωνα με τις οδηγίες που ανα- 
φέρονται στο άρθρο 17 παρ. 4 της παρούσης, στον Ευ¬ 
ρωπαϊκό Οργανισμό Φαρμάκων και στις αρμόδιες αρχές 
των κρατών μελών στα οποία είναι εγκεκριμένο το φαρ¬ 
μακευτικό προϊόν, αμέσως και σε καμμία περίπτωση αρ¬ 
γότερα από 15 ημερολογιακές ημέρες αφότου έλαβε 
γνώση των πληροφοριών. 

5. Προκειμένου για φαρμακευτικά προϊόντα που εμπί¬ 
πτουν στο πεδίο εφαρμογής της ΚΥΑ Α6/6667/87 (ΦΕΚ Β' 
388/87) περί «Εναρμόνισης της Ελληνικής Νομοθεσίας με 
την αντίστοιχη Κοινοτική στον τομέα της κυκλοφορίας 
φαρμακευτικών ιδιοσκευασμάτων υψηλής τεχνολογίας 
ιδίως εκείνων που παρασκευάζονται με μεθόδους Βιοτε¬ 
χνολογίας», ή για τα οποία εφαρμόστηκαν οι διαδικασίες 
αμοιβαίας αναγνώρισης που προβλέπονται στην παρ. 6 
του άρθρου 2 και στην παράγραφο 4 του άρθρου 5 της 
παρούσης, και για φαρμακευτικά προϊόντα για τα οποία 
έγινε προσφυγή στις διαδικασίες που προβλέπονται στα 
άρθρα 9 και 10 της παρούσης ο κάτοχος της αδείας κυ¬ 
κλοφορίας μεριμνά επιπλέον ώστε όλες οι ύποπτες σο¬ 
βαρές ανεπιθύμητες ενέργειες που σημειώνονται στην 
Κοινότητα να γνωστοποιούνται με τη μορφή και περιοδι¬ 
κότητα που ορίζονται σε συνεννόηση με το κράτος μέλος 
αναφοράς ή με την αρμόδια αρχή που ενεργεί ως κράτος 
μέλος αναφοράς, ούτως ώστε, να είναι προσιτές στο κρά¬ 
τος μέλος αναφοράς. 

6. Εκτός αν έχουν επιβληθεί άλλες απαιτήσεις ως προ¬ 
ϋπόθεση για τη χορήγηση αδείας, ή σύμφωνα με τα προ- 
βλεπόμενα στις λεπτομερείς οδηγίες της παραγράφου 3, 
όλα τα καταγραφέντα στα αρχεία στοιχεία για τις ανεπι¬ 
θύμητες ενέργειες υποβάλλονται στον ΕΟΦ υπό την μορ¬ 
φή έκθεσης περιοδικής παρακολούθησης ασφάλειας, εί¬ 
τε αμέσως μόλις ζητηθούν, είτε περιοδικώς ως εξής: ανά 
εξάμηνο κατά τη διάρκεια των δύο πρώτων ετών από την 
έγκριση, ετησίως κατά τα επόμενα δύο έτη και, κατόπιν, 
κατά την πρώτη ανανέωση της αδείας. Στη συνέχεια, οι 
περιοδικές ενημερωμένες εκθέσεις για την ασφάλεια 
υποβάλλονται ανά πενταετία μαζί με την αίτηση ανανέω¬ 
σης της αδείας. Οι εκθέσεις αυτές πρέπει να περιλαμβά¬ 
νουν επιστημονική αξιολόγηση του οφέλους και των κιν¬ 
δύνων που συνεπάγεται το φαρμακευτικό προϊόν. 

7. Μετά τη χορήγηση της αδείας κυκλοφορίας, ο κάτο¬ 
χός της δύναται να ζητήσει μεταβολή της περιοδικότητας 
που προβλέπεται στο παρόν άρθρο σύμφωνα με τη διαδι¬ 
κασία που καθορίζεται στον κανονισμό (ΕΚ) 541/95 της 
Επιτροπής (ΕΕ ί55της 11.3.1995, σελ. 7).» 

«Άρθρο 16 

(άρθρο 3 της ΟΔ/93/39/ΕΟΚ ως αρ. 29 ε’ της 
ΟΔ/75/319/ΕΟΚ) 

Ο ΕΟΦ λαμβάνει όλα τα κατάλληλα μέτρα προκειμένου να 
ευαισθητοποιηθούν ιατροί και άλλοι επαγγελματίες υγείας 
να γνωστοποιούν τις ύποπτες ανεπιθύμητες ενέργειες που 
εντοπίζουν κατά την άσκηση των καθηκόντωντους. 

Με απόφαση του Υπουργόυ Υγείας - Πρόνοιας και Κοι¬ 
νωνικών Ασφαλίσεων μετά από γνώμη του ΕΟΦ καθορί¬ 
ζονται οι ειδικές υποχρεώσεις για τους ιατρούς και άλ¬ 
λους απασχολούμενους στοντομέατης υγειονομικής πε¬ 
ρίθαλψης όσον αφορά στη γνωστοποίηση ύποπτων 
σοβαρών ή απροσδόκητων ανεπιθύμητων ενεργειών, 
ιδίως όταν η γνωστοποίηση αυτή αποτελεί προϋπόθεση 
κυκλοφορίας.» 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Άρθρο 17 

(άρθρο 3 της ΟΔ/93/39/ΕΟΚ ως αρ. 29στ’ και 29 ζ’ της 
ΟΔ/75/319/ΕΟΚ) 

1. Ο ΕΟΦ σε συνεργασία με τον Ευρωπαϊκό Οργανισμό 
Φαρμάκων, τα λοιπά κράτη μέλη και την Επιτροπή, συ¬ 
γκροτούν δίκτυο επεξεργασίας δεδομένων για τη διευκό¬ 
λυνση της ανταλλαγής σχετικών με τη φαρμακοεπαγρύ- 
πνηση πληροφοριών για φαρμακευτικά προϊόντα που κυ¬ 
κλοφορούν στην αγορά της Κοινότητας, ώστε όλες οι 
αρμόδιες αρχές να έχουν ταυτόχρονη πρόσβαση στις 
πληροφορίες αυτές. 

-2. Ο ΕΟΦ μεριμνά ώστε οι αναφορές σχετικά με τις 
ύποπτες σοβαρές ανεπιθύμητες ενέργειες, που έχουν 
σημειωθεί στην Ελλάδα να διαβιβάζονται στον Ευρωπαϊ¬ 
κό Οργανισμό Φαρμάκων και στα άλλα κράτη μέλη αμέ¬ 
σως, και οπωσδήποτε εντός 15 ημερολογιακών ημερών 
το αργότερο από την γνωστοποίησή τους, και προς το 
σκοπό αυτό χρησιμοποιούν το δίκτυο που προβλέπεται 
στην παράγραφο 1. 

3. Ο ΕΟΦ μεριμνά ώστε οι αναφορές σχετικά με τις ύπο¬ 
πτες σοβαρές ανεπιθύμητες ενέργειες που σημειώθηκαν 
στην Ελλάδα να διαβιβάζονται στον κάτοχο της αδείας κυ¬ 
κλοφορίας αμέσως, και οπωσδήποτε εντός 15 ημερολογια¬ 
κών ημερών το αργότερο από τη γνωστοποίησή τους. 

4. Γιατη διευκόλυνση της ανταλλαγής πληροφοριών σχε¬ 
τικών με τη φαρμακοεπαγρύπνηση εντός της Κοινότητας, η 
Επιτροπή, σε συνεννόηση με τον Ευρωπαϊκό Οργανισμό 
Φαρμάκων, τα κράτη μέλη και τα ενδιαφερόμενο μέρη, συ¬ 
ντάσσει λεπτομερείς οδηγίες σχετικά με τη συγκέντρωση, 
τον έλεγχο και την παρουσίαση εκθέσεων των αναφορών 
των ανεπιθυμήτων ενεργειών, συμπεριλαμβανομένων των 
τεχνικών απαιτήσεων για την ηλεκτρονική ανταλλαγή πλη¬ 
ροφοριών φαρμακοεπαγρύπνησης σύμφωνα με διεθνώς 
αναγνωρισμένους μορφότυπους και δημοσιεύει παραπο¬ 
μπή σε διεθνώς αναγνωρισμένη ιατρική ορολογία. 

Οι εν λόγω λεπτομερείς οδηγίες δημοσιεύονται στον 
τόμο 9 των κανόνων που διέπουν τα φαρμακευτικά προϊ¬ 
όντα στην Ευρωπαϊκή Ένωση και λαμβάνουν υπόψη τις 
εργασίες διεθνούς εναρμόνισης που διεξάγονται στοντο- 
μέατης φαρμακοεπαγρύπνησης.» 

«Άρθρο 18 

(άρθρο 3 της ΟΔ/93/39/ΕΟΚ ως αρ. 29η’ της 
ΟΔ/75/319/ΕΟΚ) 

Εφόσον ο ΕΟΦ, μετά την αξιολόγηση των σχετικών με 
την φαρμακοεπαγρύπνηση δεδομένων, θεωρεί ότι η 
άδεια κυκλοφορίας φαρμακευτικού προϊόντος πρέπει να 
ανασταλεί, να ανακληθεί ή να τροποποιηθεί σύμφωνα με 
τις οδηγίες που αναφέρονται στο άρθρο 17 παρ. 4 της πα- 
ρούσης, ενημερώνει αμέσως τον Ευρωπαϊκό Οργανισμό 
Φαρμάκων, τα άλλα κράτη μέλη και τον κάτοχο της αδεί¬ 
ας κυκλοφορίας. 

Σε επείγουσες περιπτώσεις, ο ΕΟΦ μπορεί να αναστεί- 
λει την άδεια κυκλοφορίας του φαρμακευτικού προϊό¬ 
ντος, με την προϋπόθεση ότι ο Ευρωπαϊκός Οργανισμός 


Φαρμάκων, η Επιτροπή και τα άλλα κράτη μέλη να ενημε¬ 
ρωθούν το αργότερο την επόμενη εργάσιμη ημέρα.» 

Άρθρο 3 
ΙΣΧΥΣ 

Οι διατάξεις της παρούσης ισχύουν από τη δημοσίευσή 
τους στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Μαΐου 2001 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ ΚΑΙ ΠΡΟΝΟΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΙΝΑ ΣΠΥΡΑΚΗ 


Ειδική Συλλογική Σύμβαση Εργασίας για τους όρους 
αμοιβής και τις συνθήκες απασχόλησης των έμμισθων 
πολιτικών υπαλλήλων του Υπουργείου Πολιτισμού, 
της Γ ενικής Γ ραμματείας Αθλητισμού καθώς και των 
Δημοσίων Υπηρεσιών και των Νομικών Προσώπων Δη¬ 
μοσίου Δικαίου που αυτά εποπτεύουν. 

Στην Αθήνα σήμερα 29.12.2000 οι υπογράφοντες την πα¬ 
ρούσα αφενός ο Υφυπουργός Εσωτερικών, Δημόσιας Διοί¬ 
κησης και Αποκέντρωσης Λ. Τζανής που κατοικοεδρεύει 
στην Αθήνα, οδός Β. Σοφίας αριθ. 15, ως νόμιμος εκπρό¬ 
σωπος του Ελληνικού Δημοσίου και αφετέρου οι: Γιάννης 
Τσακοπιάκος και Γ ιώργος Αλβανός, Πρόεδρος και Γ ενικός 
Γραμματέας αντίστοιχα της «ΠΑΝΕΛΛΗΝΙΑΣ ΟΜΟΣΠΟΝ¬ 
ΔΙΑΣ ΣΥΛΛΟΓΩΝ ΥΠΟΥΡΓΕΙΟΥ ΠΟΛΙΤΙΣΜΟΥ», ενεργού- 
ντες αμφότεροι εν προκειμένω ως εκπρόσωποι αυτής, νο- 
μίμως εξουσιοδοτημένοι από το Δ.Σ. της ΠΟΣΥΠ.ΠΟ δυνά¬ 
μει της από 7.6.2000 απόφασης αυτού, συμφώνησαν και 
έκαναν δεκτά τα παρακάτω, κατόπιν συλλογικών διαπραγ¬ 
ματεύσεων, σε εφαρμογή του Ν. 2738/99: 

ΑΡΘΡΟ 1 

Οι υπηρετούντες κατά τη δημοσίευση της παρούσης 
ΕΣΣΕ μόνιμοι υπάλληλοι των κλάδων ΥΕ-6 και ΥΕ-4 Εργα- 
τοτεχνιτώντου Υπουργείου Πολιτισμού, οι οποίοι παρέχουν 
εξειδικευμένη εργασία σε έργα ανασκαφικής έρευνας, ανα- 
στήλωσης, συντήρησης, διαμόρφωσης και σε λοιπές συνα¬ 
φείς εργασίες, μετατάσσονται σε κενές οργανικές θέσεις 
του κλάδου ΔΕ20 Εργατοτεχνιτών, με απόφαση του Υπουρ¬ 
γού Πολιτισμού η οποία εκδίδεται μετά από γνώμη του αρ¬ 
μόδιου Υπηρεσιακού Συμβουλίου. 

ΑΡΘΡΟ 2 

Η παρούσα ΕΣΣΕ να καταχωρηθεί στο Γενικό Μητρώο και 
να δημοσιευθεί στην Εφημερίδα της Κυβερνήσεως, σύμ¬ 
φωνα με το άρθρο 6 του Νόμου 2738/99. 

Οι Συμβαλλόμενοι 

Γιατο Ελληνικό Δημόσιο Γιατην ΠΟΣΥΠΠΟ 

ΛΕΩΝΙΔΑΣ Γ. ΤΖΑΝΗΣ ΓΙΑΝΝΗΣ ΤΣΑΚΟΠΙΑΚΟΣ 

ΓΙΩΡΓΟΣ ΑΛΒΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




